Document ID: 32006D0609

KOMISSION PÄÄTÖS,
tehty 4 päivänä elokuuta 2006,
maksusitoumusmäärärahojen jäsenvaltiokohtaisen alustavan jaon vahvistamisesta Euroopan alueellinen yhteistyö -tavoitteen osalta kaudella 2007-2013
(tiedoksiannettu numerolla K(2006) 3473)
(2006/609/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä 11 päivänä heinäkuuta 2006 annetun neuvoston asetuksen (EY) N:o 1083/2006 (1) ja erityisesti sen 18 artiklan 2 kohdan,
sekä katsoo seuraavaa:
(1)
Asetuksen (EY) N:o 1083/2006 3 artiklan 2 kohdan c alakohdan mukaan Euroopan alueellinen yhteistyö -tavoitteen tarkoituksena on rajat ylittävän yhteistyön tehostaminen yhteisin paikallisin ja alueellisin aloittein sekä valtioiden välisen yhteistyön tehostaminen toimin, jotka liittyvät yhteisön ensisijaisiin tavoitteisiin ja johtavat yhdennettyyn alueelliseen kehittämiseen.
(2)
Asetuksen (EY) N:o 1083/2006 4 artiklan 1 kohdan c alakohdan mukaan Euroopan aluekehitysrahasto osallistuu kyseisen asetuksen 3 artiklan 2 kohdan c alakohdassa tarkoitettujen tavoitteiden toteuttamiseen.
(3)
Asetuksen (EY) N:o 1083/2006 21 artiklan 1 kohdan mukaan 2,52 prosenttia rahastojen maksusitoumuksiin käytettävissä olevista varoista kaudella 2007-2013 jaetaan Euroopan alueellinen yhteistyö -tavoitteen rahoitukseen mukaan luettuna 73,86 prosenttia rajat ylittävän yhteistyön rahoitukseen ja 20,95 prosenttia valtioiden välisen yhteistyön rahoittamiseen.
(4)
Euroopan alueellinen yhteistyö -tavoitteen rahoitukseen jaettavien varojen osalta on tarpeen käyttää jäsenvaltiokohtaista alustavaa jakoa. Asetuksen (EY) N:o 1083/2006 18 artiklan 2 kohdan mukaan tämä olisi tehtävä asetuksen (EY) N:o 1083/2006 liitteessä II esitettyjen perusteiden ja menetelmien mukaisesti.
(5)
Asetuksen (EY) N:o 1083/2006 liitteessä II olevassa 5 kohdassa vahvistetaan käytettävissä olevien varojen jakomenetelmä kyseisen asetuksen 7 artiklan 1 ja 2 kohdan mukaisesti tukikelpoisille jäsenvaltioille ja alueille.
(6)
Asetuksen (EY) N:o 1083/2006 liitteessä II olevassa 7 kohdassa määritellään rahastoista kuhunkin yksittäiseen jäsenvaltioon siirrettävien varojen enimmäismäärä.
(7)
Asetuksen (EY) N:o 1083/2006 liitteessä II olevassa 12-31 kohdassa vahvistetaan tiettyihin erityistapauksiin sovellettavat määrät kaudella 2007-2013 mukaan luettuna rajat ylittävänä ohjelmana toteutettavalle PEACE-ohjelmalle jaettava erityistuki.
(8)
Asetuksen (EY) N:o 1083/2006 24 artiklan mukaan rahastojen maksusitoumuksiin käytettävissä olevista varoista kaudella 2007-2013 varataan 0,25 prosenttia komission aloitteesta annettavaan tekniseen tukeen; jäsenvaltiokohtaiseen alustavaan jakoon ei tulisi näin ollen sisällyttää teknistä tukea vastaavia määriä,
ON TEHNYT TÄMÄN PÄÄTÖKSEN:
1 artikla
Maksusitoumusmäärärahojen jäsenvaltiokohtainen alustava jako niille alueille, jotka voivat saada rakennerahoitusta Euroopan alueellinen yhteistyö -tavoitteen perusteella asetuksen (EY) N:o 1083/2006 7 artiklan 1 ja 2 kohdan mukaisesti, mukaan luettuna kyseisen asetuksen liitteessä II tarkoitettu lisärahoitus, määräytyy liitteessä olevassa taulukossa 1 esitetyn mukaisesti.
Edellisessä kohdassa tarkoitettu maksusitoumusmäärärahojen jäsenvaltiokohtainen vuosittainen jako määräytyy liitteessä olevassa taulukossa 2 esitetyn mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 4 päivänä elokuuta 2006.

Labels: 2
15
19
5